6. Forslag til Lokalplan nr. 419 Udvidelse af erhvervsområdet syd for Zeta i [adresse] (Åben)
Tidl. politisk behandling PL-U, 14.03.22, pkt. 4
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 419 – Udvidelse af 
erhvervsområdet syd for Zeta i [adresse]”. Planforslaget fremlægges efterfølgende i 
offentlig høring.
Lokalplanområdet omfatter et areal på ca. 27.000 m², der afgrænses af Beta mod vest, [adresse] mod nord og 
ejendommen Delta 1 mod syd. Øst for lokalplanområdet ligger en boligejendom i landzone i 
kommuneplanramme 5.ER.4, der er udlagt til erhverv. 
Lokalplanområdet er delvist privatejet og delvist kommunalt ejet.
Formålet med lokalplanen er at give mulighed for, at der kan opføres en erhvervsbygning til administration 
og lager.
Lokalplanen giver desuden mulighed for, at der kan etableres anlæg til fritidsaktiviteter samt en butik i 
tilknytning til virksomheden. En eventuel butik må have et samlet bruttoetageareal på maksimalt 250 m², 
og skal lokaliseres i tilknytning til virksomhedens e-handelsaktiviteter og lagerfaciliteter.
VURDERING
Lokalplanområdet ligger i rammeområde 5.ER.4, der udlægger området til erhvervsformål og 
aflastningsområde. En mindre del af lokalplanområdet ligger i rammeområde 5.ER.2. Lokalplanen er i 
overensstemmelse med kommuneplanen.
Lokalplanen omfatter et mindre areal i det samlede erhvervsområde, og størstedelen af de 
lokalplanbestemmelser, der gælder for resten af Søften Erhverv videreføres i denne lokalplan. 
Den åbne og grønne karakter i erhvervsområdet fastholdes ved at udlægge imagearealer i en bredde af 10 
meter langs med Beta og Zeta.
Den primære vejadgang skal ske fra [adresse]. Der kan desuden etableres vejadgang fra [adresse] og eventuelt en 
supplerende indkørsel fra Beta.
Afledning af overfladevand fra hverdagsregn op til en 5-års hændelse håndteres i eksisterende 
forsyningsledninger og afledes til det eksisterende bassin sydvest for Beta. 
Større regnmængder (klimaregn) forventes at strømme overfladisk fra vest mod øst i lokalplanområdet. 
[adresse] skal håndteres indenfor lokalplanområdet ved opstuvning, forsinkelse og eventuelt nedsivning. 
Vandhåndteringen vurderes at være i overensstemmelse med retningslinjerne i Kommuneplan 2021-32 
vedrørende bæredygtig vandhåndtering herunder indarbejdelse af LAR-løsninger i byudviklingen.
Byråd
31. maj 2022  19:00
ØKONOMI
Vedtagelse af lokalplanen medfører isoleret set ikke direkte afledte udgifter for Favrskov Kommune. 
Lokalplanområdet ligger i landzone og vil blive overført til byzone ved endelig vedtagelse af lokalplanen. 
Der kan forventes en indtægt fra salg af arealerne, som er kommunalt ejet. Der vil blive fremlagt en separat 
sag herom til politisk behandling.
Den private bygherre skal afholde udgifter til byggemodning af området.
Det forudsættes, at bygherre tiltræder en erklæring om fraskrivelse af kommunal overtagelsespligt samt en 
aftale om forbud mod brug af pesticider inden lokalplanens endelige vedtagelse.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til fire uger. 
Høringsperiodens længde på fire uger anbefales fastlagt med udgangspunkt i, at der er tale om et mindre 
område. Lokalplanens indhold er i overensstemmelse med kommuneplanen og svarer i hovedtræk til, hvad 
der er gældende i den øvrige del af erhvervsområdet, hvorved høringsfrist kan fastlægges til fire uger, jf. 
planlovens § 24, stk. 5.
INDSTILLING
Direktøren for Teknik og Miljø indstiller til Byrådet:
1.
At forslag til ”Forslag til lokalplan nr. 419 – Udvidelse af erhvervsområdet syd for Zeta i [adresse]” 
godkendes og fremlægges i offentlig høring i fire uger.
BESLUTNING
Plan- og Landdistriktsudvalget, 5. maj 2022:
Fraværende: Ingen
Indstilles godkendt.
                
Økonomiudvalget, 17. maj 2022:
Fraværende: Ingen
Indstilles godkendt.
Fraværende: Mogens Lind
Godkendt.
Bilag
1.
Forslag til lokalplan nr. 419 Udvidelse af erhvervsområdet syd for Zeta i [adresse] (2593734)
